**ދަސްވެނިވުމުގެ ރަސްމިއްޔާތުގައި ބޭނުންކުރާ ހެދުން**

ދަސްވެނިވުމުގެ ރަސްމިއްޔާތަކީ ކޮލެޖުގައި ބާއްވާ އެންމެ ރަސްމީ އެއް ހަފްލާއެވެ. އެހެންކަމުން މި ރަސްމިއްޔާތުގައި ބޭނުންކުރަންވާނީ މިފަދަ ރަސްމިއްޔާތެއްގައި ބޭނުންކުރުމަށް އެކަށީގެންވާ، ދިވެހި މުޖުތަމައު ޤަބޫލުކުރާ އާއްމު މިންގަނޑުތަކަށް ފެތޭ ފަދަ ހެދުމެކެވެ.

އަންހެން ދަސްވެނީންގެ ހެދުން

1. ހެދުން: މި ރަސްމިއްޔާތުގައި އަންހެން ދަސްވެނީން ބޭނުންކުރުމަށް އެދެވިގެންވަނީ ޤައުމީ ހެދުން ނުވަތަ ފައިތިލައާއި ހަމައަށް ނިވާކުރެވިފައިވާ އާއްމުކޮށް ރަސްމީއޮފީސްތަކުގެ ވަޒީފާތަކުގައި ބޭނުންކުރުމަށް އެކަށީގެންވާ ފަދަ ހެދުމެކެވެ.
2. ފައިވާން ނުވަތަ ބޫޓު: މިފަދަ ރަސްމިއްޔާތެއްގައި ބޭނުންކުރުމަށް އެކަށީގެންވާ ރަސްމީ ފައިވާން، ބޫޓު ނުވަތަ ގައުމީ ހެދުންތަކާ ގުޅޭ ފައިވާން.
3. ބުރުގާ ނާޅާ ދަރިވަރުންގެ އިސްތަށިގަނޑު ހުންނަންވާނީ މިފަދަ ރަސްމިއްޔާތަކަށް އެކަށީގެންވާގޮތަކަށެވެ.
4. ހެދުމުގެ ކުލަ: މި ރަސްމިއްޔާތުގައި ބޭނުންކުރުމަށް އެދެވިގެންވަނީ މި ރަސްމިއްޔާތުގައި ބޭނުންކުރުމަށް ކޮލެޖުން ކަނޑައަޅައިފައިވާ "ކުލަ ޕެލެޓް"ގައި ހިމެނޭ ކުލައެއްގެ ހެދުމެކެވެ.

ފިރިހެން ދަސްވެނީންގެ ހެދުން

1. ހެދުން: މި ރަސްމިއްޔާތުގައި ފިރިހެން ދަސްވެނީން ބޭނުންކުރުމަށް އެދެވިގެންވަނީ ޤައުމީ ހެދުމާއީ ރަސްމީ ނުވަތަ އޮފީސް ހެދުމެވެ. މި ގޮތުން އަތްދިގު ނުވަތަ އަތްކުރު ގަމީހާއި ރަސްމީ ފަޓުލޫނު ބޭނުންކުރެވިދާނެއެވެ.
2. ފައިވާން ނުވަތަ ބޫޓު: މިފަދަ ރަސްމިއްޔާތެއްގައި ބޭނުންކުރުމަށް އެކަށީގެންވާ ރަސްމީ ފައިވާން، ބޫޓު ނުވަތަ ގައުމީ ހެދުންތަކާ ގުޅޭ ފައިވާން.
3. ހެދުމުގެ ކުލަ: މި ރަސްމިއްޔާތުގައި ބޭނުންކުރުމަށް އެދެވިގެންވަނީ މި ރަސްމިއްޔާތުގައި ބޭނުންކުރުމަށް ކޮލެޖުން ކަނޑައަޅައިފައިވާ "ކުލަ ޕެލެޓް"ގައި ހިމެނޭ ކުލައެއްގެ ހެދުމެކެވެ.

**ރަސްމިއްޔާތުގައި ބައިވެރިވާ އެހެނިހެން ފަރާތްތަކުގެ ހެދުން**

މި ރަސްމިއްޔާތުގައި ދައުވަތު އެރުވިގެން ބައިވެރިވާ އެހެނިހެން ފަރާތްތަކުން ބޭނުންކުރާނީ އެފަރާތްތަކުން ބޭނުންކުރުމަށް އިރިޝާދު ދެވިފައިވާ ހެދުމެއް ނުވަތަ މިފަދަ ރަސްމިއްޔާތެއްގައި ބޭނުންކުރުމަށް އެކަށީގެންވާ، ދިވެހި މުޖުތަމައު ޤަބޫލުކުރާ އާއްމު މިންގަނޑުތަކަށް ފެތޭ ފަދަ ހެދުމެކެވެ.